เจ้าหญิงกู้หลุน

เจ้าหญิงกู้หลุน หรือ กู้หลุนกงจู่ (, ) เป็นพระเกียรติยศสำหรับพระราชธิดาในจักรพรรดิราชวงศ์ชิง โดยคำว่า "กูลุน" ในภาษาแมนจู แปลว่า "ประเทศ ราชวงศ์ ชนเผ่า"

ในช่วงต้นราชวงศ์ชิงพระราชธิดาในจักรพรรดิและหญิงราชนิกูลจะถูกเรียกรวมกันว่า "เก๋อเก๋อ" (格格) ต่อมาเมื่อจักรพรรดิหวงไท่จี๋ขึ้นครองราชย์ ได้มีการเปลี่ยนแปลงในปีฉงเต๋อที่ 1 (ค.ศ. 1636) เลียนแบบธรรมเนียมราชวงศ์หมิง พระราชธิดาในจักรพรรดิถูกเรียกว่า “กงจู่” (公主) ซี่งแปลว่า เจ้าหญิง หรือ เจ้าฟ้าหญิง โดยแบ่งออกเป็น 2 ระดับ:
 พระราชธิดาในจักรพรรดิที่ประสูติกาลแต่ฮองเฮา (คือพระมเหสีเอก) จะได้รับการสถาปนาเป็นเจ้าหญิงกู้หลุน (固倫公主)
 พระราชธิดาในจักรพรรดิที่ประสูติกาลแต่เฟยผิน จะได้รับการสถาปนาเป็น “เจ้าหญิงเหอซั่ว” (和碩公主)《清史稿》เล่มที่ 114, บันทึกที่ 89：“公主之等二：曰固伦公主，曰和硕公主。”

แต่ถึงแม้ว่า "เจ้าหญิงกู้หลุน" (固倫公主) จะเป็นพระอิสริยยศที่โดยปกติแล้วสงวนไว้สำหรับพระราชธิดาโดยชอบธรรมที่ประสูติแต่พระมเหสีเอกเท่านั้น แต่ก็มีกรณียกเว้นที่พระราชธิดาของพระมเหสี พระสนม หรือพระธิดาของพระบรมวงศานุวงศ์ ซึ่งได้รับการสถาปนาขึ้นเป็นพิเศษให้เป็นเจ้าหญิงกู้หลุนได้เช่นกัน โดยขึ้นอยู่กับเหตุผลต่าง ๆ เช่น
 พระราชธิดาองค์ที่ 10 ของจักรพรรดิคังซี เดิมมีพระอิสริยยศเป็น "เจ้าหญิงเหอซั่วฉุนเชวี่ย" (和碩純愨公主) หลังสิ้นพระชนม์ไปหลายปี ในรัชสมัยจักรพรรดิยงเจิ้งจึงได้รับการสถาปนาขี้นเป็น "เจ้าหญิงกู้หลุน" เพื่อเป็นเกียรติแก่ความชอบด้านการทหารของพระสวามีเซ่อเหลิ่ง (策稜)
 พระราชธิดาองค์ที่ 7 ของจักรพรรดิเฉียนหลง ซึ่งมีพระราชมารดาคือจักรพรรดินีเซี่ยวอี๋ฉุน เดิมเป็นพระมเหสีหลิง และต่อมาเมื่อเจ้าหญิงอภิเษกสมรสได้รับสถาปนาเป็น "เจ้าหญิงกู้หลุนเหอจิ้ง" (固倫與靜公主) เพื่อยกย่องความชอบของราชนิกุลฝ่ายพระสวามี
 กรณีพระราชธิดาที่ประสูติแต่ฮองเฮา กลับไม่ได้รับการสถาปนาเป็นเจ้าหญิงกู้หลุน แต่เป็นเพียงเจ้าหญิงเหอซั่ว นั้นคือเจ้าหญิงเหอซั่วเหอเค่อ (和碩和恪公主) พระราชธิดาในจักรพรรดินีเซี่ยวอี๋ฉุน

เจ้าหญิงที่ไม่ได้ประสูติแต่ฮองเฮา รวมถึงพระธิดาของเจ้าชายที่ได้รับการสถาปนาเป็น "เจ้าหญิงกู้หลุน" โดยฝ่าฝืนธรรมเนียมปกติ มักเกิดจากการที่ตัวเจ้าหญิงหรือพระราชมารดาได้รับพระราชทานโปรดจากจักรพรรดิเป็นพิเศษ จึงได้รับการสถาปนาขึ้นเป็นกรณีพิเศษ เช่น
 เจ้าหญิงกู้หลุนหรงโซ่ว (榮壽固倫公主) พระธิดาในกงจงชินหวัง ได้รับพระกรุณาโปรดเกล้าฯ สถาปนาขึ้นเป็น"เจ้าหญิงกู้หลุน" เมื่อวันที่ 2 เดือนอ้าย ถงจื้อศักราชปีที่ 3 ตรงกับวันที่ 9 กุมภาพันธ์ ค.ศ. 1864 โดยพระราชเสาวนีย์ของสองไทเฮา คือ พระนางเจ้าซูอันไทเฮา และพระนางเจ้าซูสีไทเฮา

 พระรูปเจ้าหญิงกู้หลุน 

 อ้างอิง 

หมวดหมู่:บุคคลในยุคราชวงศ์ชิง
หมวดหมู่:เจ้าหญิงกู้หลุน
หมวดหมู่:ฐานันดรศักดิ์ฝ่ายในราชวงศ์ชิง
หมวดหมู่:ฐานันดรศักดิ์จีน